Title: กฎกระทรวงการขออนุญาตและการออกใบอนุญาตขายยาแผนปัจจุบัน (ฉบับที่ 2) พ.ศ. 2561

กฎกระทรวง
การขออนุญาตและการออกใบอนุญาตขายยาแผนปัจจุบัน
(ฉบับที่ ๒)
พ.ศ. ๒๕๖๑

อาศัยอำนาจตามความในมาตรา ๕ วรรคหนึ่ง และมาตรา ๑๒ วรรคสอง แห่งพระราชบัญญัติยา
พ.ศ. ๒๕๑๐ และมาตรา ๒๖ วรรคหนึ่ง (๗) และมาตรา ๔๒ (๖) แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา
(ฉบับที่ ๓) พ.ศ. ๒๕๒๒ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้

ข้อ ๑[๑]  กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒  ให้ยกเลิกความใน
(๒) ของข้อ ๑๔ แห่งกฎกระทรวงการขออนุญาตและการออกใบอนุญาตขายยาแผนปัจจุบัน พ.ศ. ๒๕๕๖
และให้ใช้ความต่อไปนี้แทน
(๒) ควบคุมให้ขายยาบรรจุเสร็จสำหรับสัตว์ที่เป็นยาควบคุมพิเศษเฉพาะแก่ผู้รับอนุญาตขายยาแผนปัจจุบันซึ่งมีเภสัชกรชั้นหนึ่งเป็นผู้มีหน้าที่ปฏิบัติการ
ผู้รับอนุญาตขายยาแผนปัจจุบันเฉพาะยาบรรจุเสร็จสำหรับสัตว์ซึ่งมีเภสัชกรชั้นหนึ่งหรือผู้ประกอบวิชาชีพการสัตวแพทย์ชั้นหนึ่งเป็นผู้มีหน้าที่ปฏิบัติการผู้ประกอบวิชาชีพการสัตวแพทย์ชั้นหนึ่ง
หรือเฉพาะตามใบสั่งยาของผู้ประกอบวิชาชีพการสัตวแพทย์ชั้นหนึ่ง

ให้ไว้ ณ วันที่ ๒๗ สิงหาคม พ.ศ. ๒๕๖๑
ปิยะสกล  สกลสัตยาทร
รัฐมนตรีว่าการกระทรวงสาธารณสุข

หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่กฎกระทรวงการขออนุญาตและการออกใบอนุญาตขายยาแผนปัจจุบัน พ.ศ. ๒๕๕๖ กำหนดหลักเกณฑ์และเงื่อนไขการขายยาบรรจุเสร็จสำหรับสัตว์ที่เป็นยาควบคุมพิเศษไว้ไม่เหมาะสมต่อการเข้าถึงยาควบคุมพิเศษสำหรับสัตว์
และเกิดปัญหาการเข้าถึงยาในกลุ่มเกษตรกรผู้เลี้ยงสัตว์
อันส่งผลให้เกิดการระบาดของโรคและความสูญเสียทางเศรษฐกิจ สมควรกำหนดให้ยาบรรจุเสร็จสำหรับสัตว์ที่เป็นยาควบคุมพิเศษสามารถขายได้ตามใบสั่งยาของผู้ประกอบวิชาชีพการสัตวแพทย์ชั้นหนึ่งในสถานที่ขายยาแผนปัจจุบันเฉพาะยาบรรจุเสร็จสำหรับสัตว์เพื่อลดผลกระทบดังกล่าว  จึงจำเป็นต้องออกกฎกระทรวงนี้

พัชรภรณ์/จัดทำ
๒๘
มกราคม ๒๕๖๒

อุไลพร/สลิลลา/ปรับปรุง
๑๐ พฤษภาคม ๒๕๖๒

วศิน/ตรวจ
๒๔ พฤษภาคม ๒๕๖๒

[๑] ราชกิจจานุเบกษา เล่ม ๑๓๕/ตอนที่
๗๖ ก/หน้า ๖/๒๖ กันยายน ๒๕๖๑